4. การประกอบธุรกิจของแต่ละสายผลิตภัณฑ์

บริษัทฯและบริษัทย่อยดำเนินธุรกิจหลัก 2 ประเภทคือ
ธุรกิจเสื้อผ้าสำเร็จรูปและธุรกิจพัฒนาอสังหา-ริมทรัพย์
โดยมีรายได้จากธุรกิจเสื้อผ้าสำเร็จรูปโดยเฉลี่ยประมาณร้อยละ 70-75 ของรายได้รวม
และธุรกิจพัฒนาอสังหาริมทรัพย์ โดยเฉลี่ยประมาณร้อยละ 25-30 ของรายได้รวม แต่ในปี 2554
โครงการบ้านจัดสรรหมู่บ้านสิวารัตน์ 9 อยู่ในระหว่างการก่อสร้างและประสบปัญหาอุทกภัย
ทำให้การโอนกรรมสิทธิ์ให้ผู้ซื้อต้องเลื่อนออกไป ส่วนโครงการหมู่บ้านสิวารัตน์ 10
อยู่ในระหว่างการขออนุญาตจากทางราชการ

กลุ่มธุรกิจเสื้อผ้าสำเร็จรูป

(1) ลักษณะผลิตภัณฑ์

สินค้าที่ผลิตคือ เสื้อผ้าประเภท Outerwear เช่น Jacket Coat กางเกง และชุดกีฬา
ผลิตจากผ้าผืนประเภทผ้าทอ ผลิตตามแบบ จำนวนและเครื่องหมายการค้าของผู้สั่งซื้อ

(2) การตลาดและภาวะการแข่งขัน

ก. ด้านการตลาด ในปี 2554 บริษัทฯได้ส่งเสื้อผ้าไปจำหน่ายต่างประเทศร้อยละ 97.30
จำหน่ายในประเทศร้อยละ 2.70 ของยอดขายรวม ตลาดส่งออกที่สำคัญคือ ประเทศสหรัฐอเมริกา
รองลงไปคือ ประเทศในกลุ่มสหภาพยุโรป ซึ่งมีสัดส่วนร้อยละ 62.12 และ 29.27 ตามลำดับ
ส่วนประเทศอื่นๆ เช่น ญี่ปุ่น เกาหลี จีน เป็นต้น รวมกันร้อยละ 8.61 ของยอดขายรวม
ประเทศที่ตั้งอยู่ในภูมิภาคที่มีอากาศหนาวเย็นเป็นเวลานาน
มีความจำเป็นอย่างยิ่งที่ต้องสวมใส่เสื้อผ้ากันหนาวเพื่อให้ร่างกายอบอุ่น
ความต้องการซื้อเสื้อผ้าของผู้บริโภคสัมพันธ์กับภาวะเศรษฐกิจของประเทศนั้นๆ ในยามที่เศรษฐกิจดี
ผู้บริโภคต้องการซื้อเสื้อผ้าจำนวนมากชิ้นขึ้น และต้องเป็นสินค้าที่มีคุณภาพและราคาสูง
แต่เมื่อใดที่เศรษฐกิจตกต่ำลง ผู้บริโภคจะเลือกซื้อเสื้อผ้าตามความจำเป็นเท่านั้น
สินค้าของบริษัทฯร้อยละ 60 ขายโดยตรงกับบริษัทเจ้าของเครื่องหมายการค้า ร้อยละ 40
ขายผ่านบริษัทตัวแทน

ข. ภาวะการแข่งขัน

ภาวะการแข่งขันที่มีนัยสำคัญที่สุดคือ การแข่งขันด้านราคา
ประเทศที่มีทรัพยากรบุคคลด้านแรงงานจำนวนมากและค่าแรงต่ำ เช่น
ประเทศสาธารณรัฐประชาชนจีน อินเดีย เวียตนาม เป็นต้น
ซึ่งเป็นคู่แข่งที่มีศักยภาพสูงในการผลิตสินค้าที่มีคุณภาพดีแต่ราคาถูกกว่า
เมื่อเปรียบเทียบกับสินค้าที่บริษัทผลิตในระดับคุณภาพที่เท่าเทียมกัน

แนวโน้มภาวะอุตสาหกรรมและการแข่งขันในอนาคต

อุตสาหกรรมเสื้อผ้าสำเร็จรูปในปีที่ผ่านๆมาการแข่งขันที่สำคัญที่สุดคือ การแข่งขันด้านราคา
บริษัทมีข้อเสียเปรียบในด้านการขาดแคลนแรงงานฝีมือและค่าแรงสูง
เมื่อเปรียบเทียบกับประเทศสาธารณรัฐประชาชนจีน อินเดีย เวียตนาม
แต่ในระยะหลังจีนมีความแข็งแกร่งด้านเศรษฐกิจ
อัตราการเติบโตทางเศรษฐกิจเป็นแบบก้าวกระโดด อัตราเงินเฟ้อสูงและค่าแรงเพิ่มสูงขึ้น
อุตสาหกรรมที่ต้องใช้เทคโนโลยีสูงเริ่มเข้ามาแทนที่
ส่งผลให้ชีวิตความเป็นอยู่ของประชาชนเปลี่ยนแปลงไป แรงงานเรียกร้องการเพิ่มเงินเดือน
โรงงานตัดเย็บเสื้อผ้าที่ตั้งในเขตที่มีความเจริญ เช่น ทางตะวันออกและทางตอนใต้ของประเทศ
มีแนวโน้มการขาดแคลน

แรงงานและค่าแรงเพิ่มสูงขึ้นจนใกล้เคียงกับประเทศไทย
ผู้ซื้อที่ต้องการซื้อสินค้าราคาถูกเนื่องจากค่าแรงต่ำของจีน
เริ่มหันกลับมาซื้อสินค้าจากประเทศไทยดังเช่นเดิม

จำนวนคู่แข่งขัน ขนาดของบริษัทเมื่อเปรียบเทียบกับคู่แข่งขัน
ผู้ผลิตสินค้าเสื้อผ้าสำเร็จรูปมีจำนวนมากและไม่มีข้อมูลเพียงพอที่จะวิเคราะห์ได้
ศักยภาพในการแข่งขันของบริษัทฯคือ ผลิตสินค้าเสื้อผ้าสำเร็จรูปมีคุณภาพดี
ฝีมือประณีตและให้บริการลูกค้าเป็นอย่างดี ให้คำแนะนำที่เป็นประโยชน์แก่ลูกค้า
ตลอดจนส่งมอบสินค้าตามกำหนดสัญญาและมีความซื่อสัตย์ต่อลูกค้า

(3) การจัดหาผลิตภัณฑ์

ก. ลักษณะการจัดให้ได้มาซึ่งผลิตภัณฑ์

กลุ่มธุรกิจเสื้อผ้าสำเร็จรูป วัตถุดิบสำคัญที่ใช้ในการผลิตคือ
ผ้าผืนที่ทำจากเส้นใยสังเคราะห์และเส้นใยธรรมชาติ วัสดุส่วนประกอบของเสื้อ เช่น ซิป กระดุม
ด้าย เป็นต้น โดยสัดส่วนวัตถุดิบนำเข้าร้อยละ 75 และซื้อจากผู้ผลิตในประเทศร้อยละ 25
แหล่งที่มาของวัตถุดิบจากต่างประเทศคือ จีน เกาหลี ไต้หวัน ญี่ปุ่น สหรัฐอเมริกา อิตาลี เป็นต้น
สินค้าผลิตจากโรงงานทั้ง 2 แห่งคือ

1. บริษัท คาสเซ่อร์พีคโฮลดิ้งส์ จำกัด (มหาชน) โรงงานตั้งอยู่เลขที่ 697 ถนนเพชรเกษม
แขวงบางแค เขตบางแค กรุงเทพมหานคร มีพนักงานทั้งหมด 1,284 คน กำลังการผลิต
1,200,000 ชิ้นต่อปี

2. บริษัท ซี.พี.จี.การ์เมนท์ จำกัด โรงงานตั้งอยู่เลขที่ 2 ซอยเพชรเกษม 50/2 ถนนเพชรเกษม
แขวงบางหว้า เขตภาษีเจริญ กรุงเทพมหานคร มีพนักงานทั้งหมด 952 คน กำลังการผลิต
800,000 ชิ้นต่อปี

ข. ผลกระทบต่อสิ่งแวดล้อม

กลุ่มธุรกิจเสื้อผ้าสำเร็จรูป โรงงานตัดเย็บเสื้อผ้าเป็นอุตสาหกรรมที่ไม่มีมลพิษด้านสิ่งแวดล้อม
จักรเย็บผ้าเป็นเครื่องจักรขนาดเล็กและไม่ก่อให้เกิดเสียงรบกวน ไม่มีสารเคมีในขบวนการผลิต
จึงไม่เกิดมลพิษต่อน้ำและอากาศ

กลุ่มธุรกิจพัฒนาอสังหาริมทรัพย์

(1) ลักษณะผลิตภัณฑ์

พัฒนาที่อยู่อาศัยในแนวราบคือ บ้านแบบทาวน์เฮาส์ แบบบ้านเดี่ยว แบบบ้านแฝดและอาคารพาณิชย์
ในจังหวัดนครปฐมและจังหวัดนนทบุรี

- โครงการหมู่บ้านสิวารัตน์ 7 ตั้งอยู่ที่ถนนศาลายา-บางภาษี ตำบลคลองโยง (หนองเพรางาม)
อำเภอพุทธมณฑล จังหวัดนครปฐม ก่อสร้างเป็นบ้านเดี่ยว 59 หน่วย และอาคารพาณิชย์ 6 หน่วย
มูลค่าโครงการ 160 ล้านบาท การก่อสร้างสาธารณูปโภคและบ้านเดี่ยวเสร็จเรียบร้อย ในปี 2553
ได้โอนกรรมสิทธิ์ให้ผู้ซื้อแล้ว 50 หน่วย ณ วันที่ 31 ธันวาคม 2554 ได้โอนกรรมสิทธิ์ให้ผู้ซื้อเพิ่มอีก
3 หน่วย ส่วนที่เหลืออีก 6 หน่วย คาดว่าจะสามารถขายและโอนกรรมสิทธิ์ให้ผู้ซื้อทั้งหมดในปี 2555
ส่วนอาคารพาณิชย์อยู่ในระหว่างการก่อสร้าง

- โครงการหมู่บ้านสิวารัตน์ 9 ตั้งอยู่ที่ถนนบางบัวทอง-ไทรน้อย ตำบลบางบัวทอง
อำเภอบางบัวทอง จังหวัดนนทบุรี ก่อสร้างเป็นแบบบ้านแฝดจำนวน 320 หน่วย และอาคารพาณิชย์
57 หน่วย มูลค่าโครงการ 585 ล้านบาท ณ วันที่ 31 ธันวาคม 2554
การก่อสร้างสาธารณูปโภคและบ้านแฝดเสร็จเรียบร้อย 18 หน่วย และโอนกรรมสิทธิ์ให้ผู้ซื้อแล้ว 1
หน่วย ส่วนที่เหลือ 17 หน่วย คาดว่าจะสามารถขายและโอนกรรมสิทธิ์ได้ภายในสิ้นปี 2555
ส่วนที่เหลือที่อยู่ในระหว่างการก่อสร้างคาดว่าจะแล้วเสร็จและสามารถขายพร้อมโอนกรรมสิทธิ์ให้ผู้ซื้อได้ภายในสิ้นปี
2556

- โครงการหมู่บ้านสิวารัตน์ 10 ตั้งอยู่ที่ถนนบางเลน-ลาดหลุมแก้ว ตำบลบางภาษี อำเภอบางเลน
จังหวัดนครปฐม เนื้อที่ 51-1-71 ไร่ มูลค่าโครงการ 480 ล้านบาท ก่อสร้างเป็นอาคารพาณิชย์
98 หน่วย (อาคารพาณิชย์เดิมจำนวน 58 หน่วย) และบ้านแบบทาวน์เฮาส์จำนวน 341 หน่วย
ซึ่งได้รับสิทธิประโยชน์ทางภาษีโดยได้รับยกเว้นภาษีเงินได้นิติบุคคลจากสำนักงานคณะกรรมการส่งเสริมการลงทุน
ขณะนี้อยู่ในระหว่างการปรับ ปรุงที่ดินและสาธารณูปโภค
ในส่วนของอาคารพาณิชย์เดิมเริ่มเปิดขายในเดือนกุมภาพันธ์ 2555
บ้านทาวน์เฮาส์เริ่มเปิดขายในเดือนกรกฎาคม 2555
คาดว่าโครงการจะแล้วเสร็จพร้อมโอนกรรมสิทธิ์ให้ผู้ซื้อได้ภายในปี 2558

(2) การตลาดและภาวะการแข่งขัน

ก. บริษัทเลือกทำเลที่ตั้งในเขตชุมชนที่มีความเจริญ การคมนาคมสะดวกและสิ่งแวดล้อมที่ดี
ความสำเร็จของโครงการต่างๆที่ผ่านมา ทำให้ผู้ซื้อมีความมั่นใจและเชื่อถือ ราคาขายของบ้าน
1.3-1.8 ล้านบาท เป็นที่ต้องการของผู้บริโภคที่จะตัดสินใจเลือกซื้อ เมื่อเปรียบเทียบด้านราคา
คุณภาพของบ้านและทำเลที่ตั้งของโครงการอื่นๆ

ข. ภาวะการแข่งขัน ชุมชนเขตเมืองขยายตัวออกไป
การคมนาคมและสิ่งอำนวยความสะดวกย่อมขยาย ตัวตามเขตเมืองที่กว้างออกไป
ธุรกิจบ้านจัดสรรมีการขยายตัวควบคู่กันไปด้วย
บริษัทฯเลือกทำเลที่ตั้งของโครงการรองรับการขยายตัวในอนาคต ราคาบ้าน 1.3-1.8 ล้านบาท
เป็นที่ต้องการของผู้ซื้อและมีคู่แข่งขันน้อยราย

แนวโน้มของธุรกิจพัฒนาอสังหาริมทรัพย์ขยายตัวไปตามสภาวะเศรษฐกิจของประเทศ
บ้านพักอาศัยยังคงเป็นปัจจัยสำคัญของการดำรงชีวิต
แนวโน้มอัตราดอกเบี้ยที่เพิ่มสูงขึ้นจะเป็นอุปสรรคต่อการตัดสินใจของผู้ซื้อ ศักยภาพในการแข่งขันคือ
การเลือกทำเลที่มีความเจริญหรือรองรับความเจริญในอนาคตอันใกล้ สร้างบ้านคุณภาพดี
ราคาที่เหมาะสม ความสำเร็จของโครงการต่างๆที่ผ่านมา ทำให้ผู้ซื้อมีความมั่นใจเพิ่มขึ้น

(3) การจัดหาผลิตภัณฑ์

ก. การก่อสร้างบ้าน บริษัทเลือกใช้วัสดุก่อสร้างจากผู้ผลิตในประเทศไทยเป็นส่วนใหญ่
มีเครื่องหมายมาตรฐานอุตสาหกรรมรับรอง
โดยบริษัทฯเป็นผู้จัดหาวัสดุก่อสร้างและผู้รับเหมาเป็นผู้จัดหาแรงงานก่อสร้าง
ทำให้บริษัทสามารถควบคุมต้นทุนการก่อสร้างอย่างประสิทธิภาพ

ข. ผลกระทบต่อสิ่งแวดล้อม

กลุ่มธุรกิจพัฒนาอสังหาริมทรัพย์ การก่อสร้างบ้านและสาธารณูปโภค
บริษัทกำหนดแผนงานและแบ่งโซนอย่างชัดเจน หลีกเลี่ยงการทำให้ผู้ที่เข้าพักอาศัยแล้ว
ได้รับผลกระทบจากฝุ่นละอองและเสียงของการก่อสร้าง

(4) งานที่ยังไม่ได้ส่งมอบ - ไม่มี -